Megosztás

Veres Pál polgármester ellátogatott az MVK Zrt.-hez, hogy felmérje a miskolci tömegközlekedés körül kialakult problémákat és megoldást találjanak azokra.

Az őszi menetrendet például azonnal megváltoztatták, mivel többször tapasztalták a változtatás óta, hogy az utasok alig fértek fel a buszokra. De a legégetőbb problémát egyértelműen a vállalatnál régóta fennálló sofőrhiány okozza, amire hosszútávú stratégiát kívánnak kidolgozni.

Ennek kapcsán Veres Pál találkozott a sofőrök szakszervezetének képviselőivel is:

A szakszervezet vezetői elmondták, hogy három évvel ezelőtt, amikor sztrájkot hirdettek, eljuttatták petíciójukat az akkori polgármesterhez, segítséget kértek tőle, de nem kaptak érdemi választ, ami miatt kifejezett örömmel fogadták a mai rendkívüli találkozót, ahol a szakemberhiány kezelésére is születettek javaslatok – írta az eseményről a polgármester.

A szakszervezetek részletesen ismertették az autóbuszvezetői létszám hiányból adódó problémákat, néhány ellátás hiányát.

Megosztás